钦定古今图书集成/明伦汇编/氏族典/第063卷 > 《廖用贤尚友录》 > 胥臣
## 钦定古今图书集成/明伦汇编/氏族典/第063卷 > 《廖用贤尚友录》 > 胥臣

按《左传》，僖公二十八年二月，“晋郤縠卒，原轸将中军，
胥臣佐下军。夏四月戊辰，晋侯次于城濮。楚师背酅
而舍，子玉请战。己巳，晋师陈于莘北，胥臣以下军之
佐当陈、蔡。子玉将中军，子西将左，子上将右。胥臣蒙
马以虎皮，先犯陈、蔡。陈、蔡奔楚，右师溃。狐毛、狐偃以
军夹攻子西，楚左师溃，楚师败绩。”